|  |
| --- |
| OMSZ-Atl-CORSZÁGOS MENTŐSZOLGÁLAT**Főigazgató** |
| 🖂 ⬩ 1376 Budapest, Pf.62. 🕿 ⬩ +36 (01) 465-2026 Fax ⬩ +36 (1)320-9153⬩ www.mentok.hu |
| Tárgy: | MÜK Mentésirányítás tevékenység szabályozása | Melléklet: | 17 |
| Ügyintéző: | Dr. Göndöcs Zsigmond | Ügyintézőjük: | - |
| Iktatószám: |  /2012 | Hivatkozási számuk: | - |

**21/2012. sz. (2012. június 8.) Főigazgatói utasítás**

Mentésirányítás Tevékenységének Szabályozása

1. Jelen főigazgató utasítás mellékleteként kiadom az Országos Mentőszolgálat Minőségügyi Kézikönyv, Mentésirányítás Tevékenységének Szabályzatát, egyidejűleg visszavonom a 2007-2010. között kiadott valamennyi a Rendkívüli Eseménykezelési Szervezet által korábban kiadott utasítást.
2. A szabályzatot 15 napon belül meg kell ismertetni valamennyi ICS dolgozóval, a megismerést dokumentálni szükséges.

Felelős: területileg illetékes orvosigazgató.

1. Jelen utasítás kihirdetése napján lép hatályba, azt minden munkahelyen 30 napig ki kell függeszteni, valamint ezt követően is lehetővé kell tenni, hogy a dolgozók szükség szerint megismerhessék.

Budapest, 2012. június 8.

Dr. Mártai István

 főigazgató

Erről értesül (e-mail):

1. Régió Főorvosok;
2. Vezető Mentőtisztek,
3. Mentőállomásvezetők,
4. Régió Gazdaságvezetők,
5. Osztályvezetők;
6. Management,
7. Mentődolgozók Önálló Szakszervezete (Toma Lajos),
8. Közalkalmazotti Tanács (Nagy Béla),
9. ’’Titkárságok’’

**Országos Mentőszolgálat**

**Minőségügyi Kézikönyv**

**MENTÉSIRÁNYÍTÁS TEVÉKENYSÉGÉNEK SZABÁLYOZÁSA**



***Budapest***

Tartalomjegyzék

[1. Dokumentum adatlap 5](#_Toc326842551)

[2. ALAPFOGALMAK 6](#_Toc326842552)

[3. A szabályzás célja 10](#_Toc326842553)

[4. A szabályozott terület főbb jogszabályi háttere 10](#_Toc326842554)

[5. A szabályzat hatálya 11](#_Toc326842555)

[6. Alapelvek 11](#_Toc326842556)

[7. Munkaköri specifikációk a mentésirányításban 12](#_Toc326842557)

[7.1.Szolgálatvezető főorvos 12](#_Toc326842558)

[7.2. Irányítócsoport vezető 12](#_Toc326842559)

[7.3.Mentésvezető 12](#_Toc326842560)

[7.4.Mentésirányító 12](#_Toc326842561)

[7.5.Mentőszállítás felvevő 12](#_Toc326842562)

[7.6.Betegszállítás Irányító 13](#_Toc326842563)

[7.7.Betegszállátás felvevő 13](#_Toc326842564)

[8. A szolgálat rendje 13](#_Toc326842565)

[8.1. Szolgálatban való megjelenés 13](#_Toc326842566)

[8.2. A váltás 13](#_Toc326842567)

[8.3. Soron kívüli leváltás szolgálatból 14](#_Toc326842568)

[8.4. A szolgálati fegyelem szabályai 14](#_Toc326842569)

[8.5. Magatartási szabályok 15](#_Toc326842570)

[8.6. Ruházati szabályok 16](#_Toc326842571)

[8.7. Vaklárma fogalma 16](#_Toc326842572)

[8.8. Teendők műszaki hibák, fenyegetettség, katasztrófák esetében 16](#_Toc326842573)

[8.9. Képzés, továbbképzés 17](#_Toc326842574)

[8.10. Egyéb (kiegészítő és vállalkozási) tevékenységek 17](#_Toc326842575)

[8.11. A Budapesti Irányító Csoport speciális feladatai 17](#_Toc326842576)

[8.12. Vegyes rendelkezések 19](#_Toc326842577)

[8. A szolgálati út 20](#_Toc326842578)

[9. Esetellátás munkafolyamata, illetékesség, felelősség 21](#_Toc326842579)

[9.1. A feladat felvétele 21](#_Toc326842580)

[9.2. A feladat további kezelésének lépései 22](#_Toc326842581)

[9.3. Naplózás folyamata 22](#_Toc326842582)

[9.4. Felelősség 22](#_Toc326842583)

[10. Betegszállítások irányítása 22](#_Toc326842584)

[11. Ellenőrzés 23](#_Toc326842585)

[1. számú melléklet: A segélyhívás fogadásának rendje, és szakmai tartalma 24](#_Toc326842586)

[2. számú melléklet: A mentőellátással kapcsolatos hanganyagkérések, adatszolgáltatások eljárási rendjéről 26](#_Toc326842587)

[3. számú melléklet: Távolsági mentőszállítások szervezése 26](#_Toc326842588)

[4. számú melléklet: értesítés Rendkívüli eseményekről 29](#_Toc326842589)

[5. számú melléklet: A szerv transzplantációs feladatok 31](#_Toc326842590)

[6. számú melléklet: HELP Pontok 32](#_Toc326842591)

[7. számú melléklet: Cellainformáció kérésének eljárási rendje mobilszolgáltató esetén 33](#_Toc326842592)

[8. számú melléklet: mentőhelikopterek riasztási rendje 34](#_Toc326842593)

[9. Az Országos Mentőszolgálat által irányított orvosi ügyletek működési rendje 35](#_Toc326842594)

[10. számú melléklet: Szolgálatvezető főorvos munkaköri leírása 36](#_Toc326842595)

[11. számú melléklet: Irányítócsoport vezető munkaköri leírása 39](#_Toc326842596)

[12. számú melléklet: Mentésvezető munkaköri leírása 41](#_Toc326842597)

[13. számú melléklet: Mentésirányító Munkaköri leírása 43](#_Toc326842598)

[14. számú melléklet: Mentőszállítás felvevő munkaköri leírása 45](#_Toc326842599)

[15. számú melléklet: Betegszállítás irányító munkaköri leírása 47](#_Toc326842600)

[16. számú melléklet: Betegszállítás felvevő munkaköri leírása 49](#_Toc326842601)

[17. számú melléklet: Nyilatkozat a Mentésirányítás Tevékenység Szabályzatának elfogadásáról 50](#_Toc326842602)

#  Dokumentum adatlap

|  |  |
| --- | --- |
| **Szervezet neve:** | Országos Mentőszolgálat |
| **Székhelye:** | Budapest |
| **Címe:** | 1055 Markó u. 22. |
|  |
| **Dokumentum sorozat:**  | **Minőségügyi Kézikönyv** |
| **Dokumentum:**  | Mentésirányítás tevékenységének szabályozása |
| **Dokumentumazonosító:** |  |
| **Kiadta:** | Az Országos Mentőszolgálat Főigazgatója |
| **Minősítés:** | Belső használatra |
| **Kiadott verziók:** |  |

|  |  |  |  |  |  |
| --- | --- | --- | --- | --- | --- |
| Verzió | Lezárás | Hatálybalépés | Szerző | Elektronikus változatok | Hatályba léptetőFőigazgatói Utasítás |
| szerkeszthető | közzétett |
| 1 | 2012 | 2012 | ……………. |  | pdf | 21/2012 |
| 2 |  |  |  |  |  |  |
| 3 |  |  |  |  |  |  |

|  |
| --- |
| *Jóváhagyom:* |
|  |
| /…………………………../ |
| Főigazgató |

# ALAPFOGALMAK

**Beteg:** az egészségügyi ellátást igénybe vevő vagy abban részesülő személy

**Sürgős szükség:**az egészségi állapotban bekövetkezett olyan változás, amelynek következtében azonnali egészségügyi ellátás hiányában a beteg közvetlen életveszélybe kerülne, illetve súlyos vagy maradandó egészségkárosodást szenvedne;

**Veszélyeztető állapot:**az az állapot, amelyben az azonnali intézkedés hiánya a beteg vagy más személy életét, testi épségét vagy egészségét közvetlenül fenyegető helyzetet eredményezne, illetőleg a környezetére közvetlen veszélyt jelentene;

**Invazív beavatkozás:**a beteg testébe bőrön, nyálkahártyán vagy testnyíláson keresztül behatoló fizikai beavatkozás, ide nem értve a beteg számára szakmai szempontból elhanyagolható kockázatot jelentő beavatkozásokat;

**Életmentő beavatkozás:**sürgős szükség esetén a beteg életének megmentésére irányuló egészségügyi tevékenység;

**Egészségügyi dokumentáció:**az egészségügyi szolgáltatás során az egészségügyi dolgozó tudomására jutó, a beteg kezelésével kapcsolatos egészségügyi és személyazonosító adatokat tartalmazó feljegyzés, nyilvántartás vagy bármilyen más módon rögzített adat, függetlenül annak hordozójától vagy formájától;

**Közeli hozzátartozó:**a házastárs, az egyeneságbeli rokon, az örökbe fogadott, a mostoha- és a nevelt gyermek, az örökbe fogadó, a mostoha- és a nevelőszülő, a testvér, valamint az élettárs;

**Pszichiátriai beteg:** az a beteg, akinél a kezelőorvos a Betegségek Nemzetközi Osztályozása X. Revíziója szerinti Mentális és Viselkedészavar (F00-F99), illetve szándékos önártalom (X60-X84) diagnózisát állítja fel.

**Mentés:** az azonnali egészségügyi ellátásra szoruló betegnek a feltalálási helyén, mentésre feljogosított szervezet által végzett sürgősségi ellátása, illetve az ehhez szükség szerint kapcsolódóan – az egészségi állapotának megfelelő ellátásra alkalmas – legközelebbi egészségügyi szolgáltatóhoz történő szállítása, valamint a szállítás közben végzett ellátása.

Mentésnek minősül továbbá – a sürgősség igényétől függetlenül – az orvos által rendelt

1. olyan mentőfeladat, amely során a beteget legalább mentőápolói felügyelettel a feltalálási helyéről egészségügyi intézménybe szállítják (mentőszállítás), vagy
2. a beteg legalább mentőápolói felügyeletét igénylő – gyógyintézetből gyógyintézetbe történő – őrzött szállítása annak érdekében, hogy a beteg szállítása közben szükség esetén azonnali egészségügyi ellátásban részesülhessen.
3. a külön jogszabályban meghatározott életmentő tevékenységhez az azt végző orvos, illetve munkacsoport szállítása (pl. szervátültetés),
4. életmentő orvosi eszköz és gyógyszer, valamint átültetésre kerülő szerv sürgős szállítása,
5. mentési készenlét biztosítása balesetek helyszínén, továbbá tömeges balesetek és rendkívüli esetek kárhelyén a helyszín biztosításának, illetve a veszélyhelyzet elhárításának idejére (mozgóőrség),
6. mentési készenlét biztosítása rendezvény helyszínén, térítés ellenében, meghatározott helyen és ideig (rendezvénybiztosítás).

**Betegszállítás:**

* 1. A betegszállítás célja, hogy az orvos rendelése alapján biztosítsa az egészségügyi ellátáshoz való hozzáférést abban az esetben, ha az egészségügyi ellátás elérhetősége másként nem biztosítható, így különösen, ha a beteg
		1. csak speciális testhelyzetben szállítható;
		2. betegsége miatt szállítása közben felügyeletet igényel;
		3. mozgásában korlátozott, járóképtelen, vagy egészségi állapota kizárja a szokványos közlekedési eszközök használatát;
		4. fertőzésveszély vagy kóros magatartása miatt közforgalmú járművet nem vehet igénybe;
		5. ellátásának eredményességét a szokványos közlekedési eszközök igénybevételéből eredő késedelem vagy más tényező veszélyeztetné.
	2. A betegszállítás az (1) bekezdésben foglaltakon túl az egészségügyi intézményből elbocsátott beteg otthonába történő szállításakor is igénybe vehető, amennyiben
		1. a beteg a (1) bekezdés *a)-c)* pontjai szerinti okok miatt az intézményt nem tudja elhagyni, vagy
		2. tömegközlekedési eszköz az adott időben nem áll a beteg rendelkezésére.
	3. A közterületen vagy nyilvános helyen tartózkodó, magatehetetlen ittas személyt a mentőszolgálat kijózanító állomásra szállítja. A beszállított személyt kijózanodásáig, de legfeljebb 24 órai időtartamra lehet a kijózanító állomáson visszatartani.

**Kivonulás:** az a tevékenység, amelyet a mentőegység a mentőjárműnek a szolgálati helyükről való elindulása és oda visszaérkezése között mentőfeladatok ellátása, illetőleg rendkívüli esetben üzemi út céljából végez.

**Mentőfeladat:**

* a sürgősségi betegellátás keretébe tartozó földi, légi és vízi mentés;
* orvosi rendelvényre, legalább mentőápolói szakkísérettel végrehajtott mentőszállítás.

**Tömeges baleset:** Azonos helyszínen, egy időben, azonos okból bekövetkező, legalább 7 főt érintő sérülés vagy megbetegedés, vagy amennyiben az I. és II. osztályozási kategóriákba sorolt sérültek, beteg száma meghaladja hármat.

**Mentőjárművek:**

**Mentőgépkocsi:** mentőápolóval és mentőgépkocsi-vezetővel kivonuló, egészségügyi alapfelszereléssel, az OMSZ rádióhálózatában üzemelő rádióval/rádiótelefonnal, megkülönböztető jelzéssel, valamint legalább egy fekvőbeteg szállítására beépített hordágytartóval ellátott, megfelelő fertőtlenítőszerekkel, mosható, fertőtleníthető vagy cserélhető üléskárpittal felszerelt gépkocsi.

**Kiemelt mentőgépkocsi (KIM):** olyan mentőgépkocsi, amely kiemelt mentéstechnikai eszközökkel és gyógyszerekkel és annak alkalmazására kiképzett személyzettel (szakképzett mentőápoló, mentőgépkocsi-vezető) rendelkezik.

**Esetkocsi:** mentőtiszttel vagy mentőorvossal kivonuló, egészségügyi többletfelszereléssel ellátott kiemelt mentőgépkocsi.

**Rohamkocsi:** Oxiológus szakorvossal, vagy az aneszteziológia- és intenzív terápiás szakorvossal illetve legalább 5 éves mentőgyakorlattal rendelkező részfoglalkozású szakorvossal vagy oxiológus szakorvos jelölttel és többletfelszereléssel ellátott esetkocsi.

Orvosként az osztható be, aki:

* oxiológus szakorvos, vagy Sürgősségi vagy oxiológia és sürgősségi orvostani szakorvos, vagy
* aneszteziológia és intenzív terápiás szakorvos, vagy
* legalább 5 éves mentőgyakorlattal rendelkező, az OMSZ-nál részmunkaidőben foglalkoztatott szakorvos, vagy
* oxiológus, sürgősségi, vagy oxiológia és sürgősségi orvostani vagy aneszteziológiai és intenzív terápiás szakorvos jelöltként a 2 éves törzsképzési időt teljesítette és szakmai felettese (a mentési tevékenységet végző szervezet szakmai vezetője) igazolja, hogy az alapvetően szükséges diagnosztikai, eszközhasználati, reanimációs, gyógyszerelési, illetve szervezési készségek birtokában van.

**Speciális rohamkocsi:** (Mobile Intensive Care Unit = „MICU”): intenzív őrzést igénylő betegek gyógyító intézetek közötti diagnosztikus vagy definitív ellátása céljából történő szállításra alkalmas rohamkocsi.

**Neonatológiai mentőgépkocsi:** intenzív szállító inkubátorban történő szállítást igényelő minden koraszülött, újszülött, valamint az egészségügyi dolgozó által megállapított életveszélyben lévő 6 kg-ot, illetve 60 cm-t meg nem haladó csecsemő ellátására szolgáló, gyermek intenzív terápiás szakápolóval és mentőgépkocsi-vezetővel kivonuló gépkocsi.

**Neonatolológiai rohamkocsi:** neonatológus szakorvossal, vagy legalább 2 évi neonatológiai intenzív osztályos tapasztalattal rendelkező és neonatológiai szakorvosi képzésben részt vevő orvossal; vagy gyermekgyógyász szakorvossal, vagy legalább már 3 évet gyermekgyógyász szakorvosi képzésben eltöltött és a neonatológiai feladatok oxiológiai specialitásinak elméleti-és gyakorlati képzésében igazoltan részt vett orvossal kivonuló neonatolológiai mentőgépkocsi.

**Gyermekmentő rohamkocsi:** többletfelszereléssel ellátott, gyermekellátásra alkalmas rohamkocsi.

**Gyermek-mentőorvosi gépkocsi (GYERMEK MOK):** rohamkocsi szintű egészségügyi felszereléssel (kivéve hordágy, nitralgin) és rohamkocsira beosztható orvossal, valamint mentőtechnikusi végzettséggel rendelkező mentőgépkocsi-vezetővel kivonuló, megkülönböztető jelzéssel ellátott személygépkocsi, mely gyermekellátásra alkalmas.

**Légi mentőjármű (mentőhelikopter és mentőrepülőgép):** a legalább esetkocsi szintű földi mentőjárművekre meghatározott, a szakkíséret igényének megfelelő egészségügyi személyzettel (neonatológiai szállítás esetén neonatológiai szakszemélyzettel) és felszereléssel (kivéve nitrogénoxidul és oxigén 50-50%-os keverékét tartalmazó palack és inhalátor), a légi közlekedéssel kapcsolatos jogszabályoknak megfelelő szervezeti háttérrel, pilótával (pilótákkal) és műszaki személyzettel, valamint a légi közlekedésről szóló hatályos jogszabályi rendelkezésekben előírt, a légijármű használatára és a légi közlekedésben való részvételre vonatkozó feltételekkel rendelkező légi jármű.

**Mentőmoped:** szakképesítéssel rendelkező mentőápolóval kivonuló, megkülönböztető jelzéssel nem rendelkező, kiemelt mentőgépkocsi (KIM) szintű egészségügyi felszereléssel (kivéve: hordágy, laphordágy, hordszék, rögzítő sínek, vákuummatrac, oxigénpalack, lepedők, takarók, ágytál, hánytál, vizeletgyűjtő kacsa) felszerelt jármű.

**Mentő-motorkerékpár:** Az életmentő beavatkozásokhoz szükséges (ALS szintű) egészségügyi felszereléssel, és legalább esetkocsi szintű gyógyszerkészlettel, és esetkocsira beosztható orvossal, vagy mentőtiszttel – akinek a megkülönböztetett jelzéssel ellátott, mentésre alkalmas motorkerékpár vezetésére érvényes jogosítványa van – rendelkező mentőjármű.

**Mentőorvosi gépkocsi (MOK):** legalább esetkocsi szintű egészségügyi felszereléssel (kivéve hordágy, nitralgin) és rohamkocsira beosztható orvossal, valamint mentőtechnikusi végzettséggel rendelkező mentőgépkocsi-vezetővel kivonuló, megkülönböztető jelzéssel ellátott személygépkocsi.

**Tömeges Baleseti Egység (TBE)**: Olyan, – mobil bevetésirányító központként felszerelt – egység, amely nagyszámú serülttel/beteggel járó tömeges események ellátásához, illetve rendezvények biztosításához szükséges többlet felszerelést szállítja a helyszínre.

**Sürgősségi mentőhajó:** esetkocsi szintű egészségügyi felszereléssel rendelkező, valamint további vízi mentéshez szükséges speciális eszközökkel és a személyzet egyéni védőfelszereléseivel is felszerelt motoros hajó.

**Transzplantációs mentőgépkocsi:** megkülönböztető jelzéssel, alapvető életmentő felszereléssel ellátott, orvos, illetve munkacsoport szállítására, valamint az életmentő orvosi eszköz és gyógyszer, valamint átültetésre kerülő szerv sürgős szállítására alkalmas gépjármű.

**Helyszín:** az a hely, ahol a beteg személy a mentőegység megérkezésekor tartózkodik, illetve ahová a mentőegységet riasztják.

**Mentőegység:** A fenti mentőjárművekre beosztott személyzet által alkotott team.

**Mentőegység vezető:** a mentőegység legmagasabb egészségügyi végzettséggel rendelkező tagja, amennyiben az állomásvezető másként nem rendelkezik.

**Állomásnapló:** Az állomásnapló a mindennapi működéstől eltérő, nem szokványos események, meghibásodások írásbeli rögzítésére szolgál. Ezen naplóban rögzítendő az állomásvezető felé irányuló közlés, kérés is. Elhelyezése: minden mentőállomás nappali tartózkodója.

**Mentésirányítás:** Az OMSZ azon szervezeti egysége, amely a hozzárendelt tárgyi és személyi erőforrások felett a kivonulói mentőmunka során utasítási joggal bír. Az utasítás nem vitatható, és nem tagadható meg.

**Veszteglés:** A körülményeknek a megszokottól eltérő alakulásából adódó, mentőfeladat teljesítését hátráltató időkiesés.

**Késés:** Bármely gátló ok miatt nappal egy, éjszaka két percen belül a feladat elvégzésére a mentőegység nem vonul ki, kivonulási késés keletkezik. Távolabbról indított mentőegység esetén a beteghez érkezés idejéből kell a késést kiszámítani. Nem számít késésnek, ha a beteg érdekében későbbi feladatkiadás esetén a beteghez előbb ér mentőegység, mintha azt a mentőállomásról indították volna.

# A szabályzás célja

A szabályzás kidolgozásának és alkalmazásának célja, hogy az alább felsorolt jogszabályoknak megfelelően és összhangban szabályozza a tevékenységet.

# A szabályozott terület főbb jogszabályi háttere

1. Magyarország Alaptörvénye
2. Az egészségügyről szóló 1997. évi CLIV törvény
3. A kötelező egészségbiztosítás ellátásairól szóló 1997. évi LXXXIII. törvény
4. A katasztrófák elleni védekezés irányításáról, szervezetéről és a veszélyes anyagokkal kapcsolatos súlyos balesetek elleni védekezésről 1999. évi LXXIV. törvény
5. Egészségügyi és hozzájuk kapcsolódó személyes adatok kezeléséről és védelméről szóló 1997. évi XLVII. törvény
6. Az egészségügyi tevékenység végzésének egyes kérdéseiről szóló 2003. évi LXXXIV. törvény
7. Az Országos Mentőszolgálatról szóló 322/2006 (XII.23.) kormányrendelet
8. A sürgős szükség körébe tartozó egyes egészségügyi szolgáltatásokról szóló 52/2006 (XII.28.) EüM rendelet
9. A mentésről szóló 5/2006.(II.7.) EüM. rendelet
10. Az egészségügyi dolgozók rendtartásáról szóló 30/2007 (VI.22.) EüM rendelet
11. 19/1998. NM rendelet a betegszállításról

# A szabályzat hatálya

1. Területi hatály: Jelen szabályzat az Országos Mentőszolgálat által Magyarország, valamint Magyarország területén kívül végzett egészségügyi feladatok ellátására terjed ki.
2. Személyi hatály: A szabályzat az Országos Mentőszolgálat valamennyi, mentésirányítási tevékenységet végző, vagy e tevékenységgel kapcsolatba kerülő dolgozójára nézve kötelező érvényű.
3. Időbeli hatály: Jelen utasítás kihirdetése napján lép hatályba, és visszavonásig érvényes.

A szabályzat hatálya alá tartozó dolgozók kötelesek az eljárásban foglalt rendelkezéseket megismerni és betartani. A szabályzatban foglaltak be nem tartása, megsértése eljárást von maga után.

Valamennyi vezető mentőtiszt köteles gondoskodni arról, hogy az újonnan belépő dolgozók szolgálatba állításuk előtt, a jelenlegi dolgozók pedig a kiadást követően 15 napon belül jelen szabályzatot megismerjék.

A dolgozók aláírásukkal kötelesek igazolni, hogy a szabályzat tartalmát megismerték, az abban foglaltakat tudomásul vették. (Nyilatkozat 17. számú melléklet)

Valamennyi Irányító Csoport vezetőnek biztosítania kell, hogy jelen szabályzat valamennyi Irányító Csoportban dolgozó számára is hozzáférhető legyen.

#  Alapelvek

1. **Mentés igénybevételéhez való jog**: A Magyarország területén - állampolgárságra vagy egészségbiztosítási jogviszony fennállására való tekintet nélkül - mindenkit megillet.
2. **Sürgősségi ellátáshoz való jog:** Minden betegnek joga van sürgős szükség esetén az életmentő, illetve a súlyos vagy maradandó egészségkárosodás megelőzését biztosító ellátáshoz, valamint fájdalmának csillapításához és szenvedéseinek csökkentéséhez.
3. **Egészségügyi ellátáshoz való jog:** Minden betegnek joga van – jogszabályban meghatározott keretek között – az egészségi állapota által indokolt, megfelelő, folyamatosan hozzáférhető és az egyenlő bánásmód követelményét alkalmazó egészségügyi ellátáshoz.
4. **Az Országos Mentőszolgálat jogszabályban meghatározott közfeladata:**

Az Egészségügyről szóló 1997. évi CLIV. törvény 94. §-a, valamint a Mentésről szóló 5/2006. (II. 7.) EüM rendelet 2. § a) pontja szerinti mentési tevékenység, a mentés állami mentőszolgálatként való ellátása az Országos Mentőszolgálatról szóló 322/2006. (XII.23.) Korm. rendelet 5. § (1) bekezdése alapján.

#  Munkaköri specifikációk a mentésirányításban

## 7.1.Szolgálatvezető főorvos

Az alkalmazás feltétele:

1. oxiológiai szakvizsga
2. legalább 5 éves kivonuló szakorvosi vagy mentésirányítási gyakorlat
3. legalább egy világnyelv tárgyalóképes ismerete
4. büntetlen előélet
5. egészségügyi alkalmasság
6. sikeres pályázat

## 7.2. Irányítócsoport vezető

Az alkalmazás feltétele:

1. mentőtiszti vagy mentőápolói végzettség
2. minimum 5 éves kivonulói vagy mentésirányítási tapasztalat
3. büntetlen előélet
4. egészségügyi alkalmasság
5. sikeres pályázat

## 7.3.Mentésvezető

Az alkalmazás feltétele:

1. jogszabályban meghatározott főiskolai szintű mentőtiszti szakképesítés, valamint
2. mentőápolói képesítés és legalább 3 éves kivonuló és/vagy szolgálatvezetői gyakorlat
3. büntetlen előélet
4. egészségügyi alkalmasság
5. sikeres pályázat

## 7.4.Mentésirányító

Az alkalmazás feltétele:

1. jogszabályban meghatározott mentőápolói, vagy főiskolai szintű mentőtiszti szakképesítés
2. Mentési rendeletben meghatározott egyéb egészségügyi végzettség esetében legalább 3 éves legalább 3 éves kivonuló és/vagy szolgálatvezetői gyakorlat
3. büntetlen előélet
4. egészségügyi alkalmasság
5. sikeres pályázat

## 7.5.Mentőszállítás felvevő

Az alkalmazás feltétele:

a) mentőápolói vagy egészségügyi középszintű végzettség

b) mentőápoló esetén 3 éves kivonulói és/vagy szolgálatvezetői gyakorlat

c) büntetlen előélet

d) egészségügyi alkalmasság

e) sikeres pályázat

## 7.6.Betegszállítás Irányító

Az alkalmazás feltétele:

1. középfokú képesítés, érettségi bizonyítvány
2. mentőápolói képzettség és 3 év kivonulói és/vagy szolgálatvezetői gyakorlat
3. büntetlen előélet
4. magyar nyelv kifogástalan ismerete
5. számítógépes ismeret
6. egészségügyi alkalmasság
7. sikeres pályázat

## 7.7.Betegszállátás felvevő

Az alkalmazás feltétele:

1. középfokú képesítés, érettségi bizonyítvány
2. büntetlen előélet
3. egészségügyi alkalmasság
4. magyar nyelv kifogástalan ismerete
5. számítógépes ismeret
6. sikeres pályázat

# A szolgálat rendje

## 8.1. Szolgálatban való megjelenés

1. Az Irányító Csoportban dolgozók kötelesek az irányító csoport helyiségében a szolgálati beosztás szerint pontosan, munkavégzésre alkalmas állapotban, tiszta, rendezett külsővel, kipihenten, alkoholtól és drogoktól mentes állapotban megjelenni.
2. Az Irányító Csoportba érkezésük és onnan történő távozásuk időpontját kötelesek a jelenléti naplóba bejegyezni. A pontos megjelenést az Irányító Csoport vezetője rendszeresen ellenőrzi.
3. Az Irányító Csoport helyiségében a beosztott dolgozókon, képzésen vagy továbbképzésen résztvevőkön, illetve hivatalos ügyintézés céljából érkezőkön, ellenőrzést végzőkön kívül más személy nem tartózkodhat.
4. A dolgozó megbetegedését azonnal köteles bejelenteni az Irányító Csoport vezetőjének, hogy helyettesítéséről időben gondoskodni lehessen.

## 8.2. A váltás

1. Az Irányító Csoport minimális létszáma 2 fő folyamatos munkarendben.
2. A váltás idejét a Regionális orvosigazgató határozza meg, de az nem lehet 06.00 óra előtt és 22.00 óra után.
3. 12 óránál hosszabb szolgálat nem szervezhető.

## 8.3. Soron kívüli leváltás szolgálatból

1. Az ICS- és a kivonuló dolgozót szolgálatba állásakor, illetve szolgálati ideje alatt az Irányító Csoport vezetője, vagy a mentésvezető köteles szolgálatba állásában megakadályozni, leléptetni, illetve leváltásáról intézkedni, ha

- szolgálat közben megsérült, rosszul lett, megbetegedett, s ez szolgálata ellátását

 akadályozza,

- kiderül, hogy alkoholtól, drogtól befolyásolt állapotban van,

- olyan bűncselekményt vagy súlyos fegyelmi vétséget követett el, amely

 összeférhetetlen a szolgálattal,

- a szolgálat ellátására bármely egyéb okból alkalmatlanná vált.

1. A leváltás tényét, indokát az Irányító Csoport Naplóban dokumentálni kell.

Amennyiben az ICS- és kivonuló dolgozóról hivatali időben kiderül, hogy alkoholtól, tudatmódosító szerektől befolyásolt állapotban van, a tudomásszerzést követően, az illetékes mentésvezető értesíti a dolgozó munkahelyi felettesét és a vezető mentőtisztet.

Hivatali időn kívül, ha a munkahelyi felettesek nem elérhetőek, a mentésvezető jogosult az esemény alkoholszondával történő bizonyítására. Az alkoholszondás ellenőrzést minden esetben jegyzőkönyvben, illetőleg az alkoholszondás ellenőrzési naplóban, tanúk jelenlétében rögzíteni kell.

A fizikai állapot rögzítéséhez lehetőség szerint mentőtiszt, vagy mentőorvos segítségét kell igényelni. Pozitív szonda esetén a dolgozóval Szolgálati lapon el kell ismertetni az alkoholfogyasztás tényét. Vitás esetben törekedni kell a véralkohol vizsgálat elvégzésére. Amennyiben a dolgozó az alkoholszondás vizsgálatot és/vagy a vérvételt megtagadja, az eseményt - tanúkkal igazoltatva - a naplóban rögzíteni kell, a dolgozót a szolgálatból le kell léptetni, és az eseményt szolgálati úton jelenteni kell a felettesnek. A dolgozó munkahelyi felettesét az eseményről tájékoztatni kell.

## 8.4. A szolgálati fegyelem szabályai

Az Irányító Csoport dolgozójának elsőrendű kötelessége, hogy munkájával és tevékenységével, szaktudásával és minden képességével a feladatok ellátását szolgálja, az elérhető legmagasabb szakmai színvonalon. Ennek érdekében:

1. El kell látnia a munkaköréből adódó, a jelen szabályzatban, valamint egyéb rendelkezésekben meghatározott feladatokat, pontosan és fegyelmezetten teljesíteni a feletteseitől kapott utasításokat.
2. Feletteseit a mentőfeladatok ellátásában, az OMSZ rendjének és fegyelmének fenntartásában támogatni köteles, törekedve az intézmény jó hírének őrzésére.
3. A dolgozónak törekednie kell arra, hogy munkatársaival jó, bajtársias együttműködést alakítson ki, segítse őket munkájukban, támogassa szakmai előmenetelüket
4. Ha a dolgozó olyan cselekményről vagy mulasztásról szerez tudomást, amely megítélése szerint ellenkezik a társadalom, az OMSZ vagy az ellátást igénylő beteg érdekeivel, lehetőség szerint köteles azt megakadályozni. Erről felettesének haladéktalanul köteles jelentést tenni. Amennyiben ezt elmulasztja, felelős a felismert hibából származó kárért.
5. A tudomására jutott szolgálati titoknak minősülő információt köteles megőrizni, azt illetéktelenekkel nem közölheti. A kötelezettséget a „Titoktartási Nyilatkozat” aláírásával kell dokumentálni. Az aláírt nyilatkozatot a dolgozó személyi anyagait tartalmazó dossziéban kell tárolni. A minősített adatok listáját az OMSZ Titokvédelmi Szabályzat melléklete tartalmazza.
6. A szállított betegekre, sérültekre, különösen azok személyi adataira és állapotára, balesetekre, különösen tömeges balesetekre és megbetegedésekre (járványokra) vonatkozó adatokat a dolgozó csak az arra feljogosított hatósági személyekkel (pl. nyomozószervek) közölhet.
7. Az OMSZ szervezeti felépítéséről, eszközparkjáról, működéséről, feladatmutatóiról, intézményi belső adatairól, strukturális változásairól a nyilvánosság tájékoztatását, sajtóinformációk szolgáltatását, külső személyek informálását kizárólag az OMSZ kommunikációs vezetője, valamint a Főigazgató (távolléte esetén helyettese), illetve az általuk megbízott személy végezheti.
8. Az Irányító Csoportok dolgozói segélyhívással, folyamatban lévő riasztással, kivonulással, tudomásukra jutott eseménnyel kapcsolatos adatot, információt a sajtó képviselőinek, illetéktelen külső személynek sem saját kezdeményezés alapján, sem erre vonatkozó kérésre nem adhatnak ki. A kivonulói mentőmunkával kapcsolatos tájékoztatást kizárólag a mentésvezető (meghatározott kérdéskörökben), az OMSZ kommunikációs vezetője, megyei vezető mentőtiszt, regionális orvosigazgató-helyettes és a regionális mentőszervezet orvosigazgatója adhat.
9. A dolgozó kötelessége szakmai tudásának és ismereteinek állandó bővítése. Ennek érdekében köteles részt venni a továbbképző tanfolyamokon, s ezeken kívül is állandóan és rendszeresen gyarapítani szakmai ismereteit.
10. Az Irányító Csoport helyiségeibe kizárólag OMSZ szolgálati mobiltelefon vihető be és használható. A szolgálat ellátásával összefüggő telefonbeszélgetéseket kizárólag azokon a készülékeken lehet folytatni, ahol a hangrögzítés biztosított.
11. A szolgálatban lévők az Irányító Csoportban rögzített hanganyagot kizárólag a mentőfeladat ellátása érdekében (pl. címpontosítás), vagy a nyomozó hatóságok azonnali kérésére hallgathatják vissza. A hanganyagok meghallgatását, annak okát és időpontját a mindenkori mentésvezető az ICS vezető által hitelesített naplóban köteles dokumentálni. A Budapesti ICS-ben a hanganyag szolgálati érdekből történő visszahallgatására a szolgálatvezető főorvos jogosult a saját kódja használatával.
12. A járműkövető terminálon naplózott kivonulási adatok az előzőekkel azonos adatvédelemben részesülnek.
13. Az Irányító Csoport dolgozói óránként 10 perc időtartamra egyeztetett módon elhagyhatják az Irányító Csoport helyiségeit. A szolgálat időtartama alatt egy alkalommal, ezen felül 20 perc étkezési időt is biztosítani kell. A helyiség elhagyása előtt a folyamatban lévő feladatok más dolgozó részére történő átadásáról gondoskodni kell.
14. Előzőekre vonatkozóan az Irányító Csoport vezetője a mentésirányítás folyamatos működése érdekében tervet készít.

A tervet a vezető mentőtiszt hagyja jóvá és ellenőrzi annak végrehajtását. Feladattorlódás esetén a mentésvezető ettől eltérően is rendelkezhet.

Az Irányító helységben étkezni és dohányozni tilos.

## 8.5. Magatartási szabályok

1. A mentőellátás egészségügyi szolgáltatás, melyet az Irányító Csoportban dolgozók hozzáállásukkal, kommunikációjukkal és szakmaiságukkal közvetítenek a szolgáltatást igénybe vevők felé. Szolgálat közben az Irányító Csoport dolgozójának olyan magatartást kell tanúsítania, mely az állampolgárokban a mentőszolgálat és annak gyógyító tevékenysége irányában kialakult bizalom megszilárdítására és fokozására alkalmas.
2. A bejelentés felvételekor a mentésirányító kizárólag a bejelentővel való beszélgetésre – annak tartalmára, szakmai vonatkozásaira - és a bejelentőre koncentrál; ezért kijelentései, állásfoglalásai csak a bejelentéssel kapcsolatosak, szakmai jellegűek lehetnek. Minden, a bejelentés tényszerűségétől elvonatkoztató szubjektív, saját értékítéletet tükröző kijelentés, állásfoglalás tilos.
3. A bejelentővel mindenkor a bejelentéssel kapcsolatosan történtek súlyát figyelembe véve, határozottan, de empatikus módon kell beszélni. Mindenkor kerülni kell a bejelentő leckéztetését, kioktatását.
4. A dolgozó feletteseinek és többi munkatársának adja meg a nekik járó tiszteletet és megbecsülést, munkatársaival szemben legyen mindenkor segítőkész.
5. A vezető beosztású dolgozó beosztottait példamutatásával is motiválja kötelességük teljesítésére. Követelje meg a fegyelmet, ugyanakkor a méltányosság és igazságosság szellemében irányítsa őket. Fegyelmezőjük, bírálójuk és bajtársi segítőjük legyen.
6. A dolgozó köteles betartani a munkabiztonsági-, tűz- és balesetvédelmi szabályokat.

## 8.6. Ruházati szabályok

1. Szolgálatban az Irányító Csoport dolgozója a hatályos munkaruha szabályzat előírt formaruhát köteles viselni.
2. A dolgozó a kihordási idő eltelte előtt új munkaruhát csak abban az esetben kaphat, ha ruhája a szolgálat ellátása közben olyan ok miatt rongálódott meg és válik viselhetetlenné, amelyért nem felelős.
3. Az Irányító Csoport helyiségében kizárólag a feladatellátáshoz kapcsolódó, illetve kisebb személyes holmik tárolhatók.

## 8.7. Vaklárma fogalma

1. Vaklármának minősül a bejelentés akkor, ha az bizonyíthatóan szándékos megtévesztésen alapul. Amennyiben a vaklárma beazonosítható telefonszámról (nem telefonfülkéből) érkezik, akkor a mentésvezetőnek lehetőség szerint sürgősen jeleznie kell azt a vezető mentőtiszt felé, aki erről értesíti illetékes rendőrkapitányságot. Az esetet a szolgálati naplóba be kell jegyezni.
2. Nem minősül vaklármának, ha a beteg a mentőegység kiérkezése előtt eltávozik a helyszínről.

## 8.8. Teendők műszaki hibák, fenyegetettség, katasztrófák esetében

1. Az Irányító Csoport épületét, technikai felszerelését érintő műszaki hibák, bombariadó, terrorcselekmény, illetőleg bármilyen természeti katasztrófa esetére minden Irányító Csoportnak rendelkeznie kell a saját területére kidolgozott reagálási tervvel.
2. A terv elkészítése és folyamatos karbantartása – a Főigazgatóság illetékes szakosztályainak vezetőivel egyeztetett módon – az ICS vezető feladata. A tervet az illetékes vezető mentőtiszt hagyja jóvá.
3. A tervnek tartalmaznia kell a telefonvonalak és a rádió csatornák átirányításának folyamatát, az esetleges áttelepülés módját és helyszínét, a személy- és vagyonvédelem biztosítását, a jelentési kötelezettségeket, a vészhelyzetben történő munkavégzés speciális szabályait, valamint a visszatelepülés feltételeit és folyamatát, - az esemény mértékéhez igazított módon.
4. A reagálási terv része a szabadnapos dolgozók szükség szerinti berendeléséhez elengedhetetlen személyi adatnyilvántartás.
5. Az elkészített és jóváhagyott tervet az Irányító Csoport helyiségében, hozzáférhető helyen kell tartani, alkalmazását a beosztott dolgozókkal ismertetni kell.

## 8.9. Képzés, továbbképzés

1. Az Irányító Csoport dolgozói kötelesek részt venni a Főigazgató által elrendelt képzéseken és a rendszeres éves továbbképzéseken.
2. Az ICS dolgozói a továbbképzési évad végén – a vonatkozó Főigazgatói Utasításban szabályozott módon - minősítő vizsgát tesznek. Azon munkavállalók esetében, akik a minősítő vizsgán nem felelnek meg, vagy bizonyítható módon önhibájukból nem jelennek meg, szakmai alkalmatlanságot kell megállapítani.
3. A képzésre kötelezett munkavállalókat a továbbképzés és a vizsgák idejére jogszabályban meghatározott díjazás és költségtérítés illeti meg.
4. Az új belépő dolgozók az alkalmazást követően 160 óra képzésben részesülnek. A képzés alatt a munkavégzésre vonatkozó, munkaköri leírásban rögzített feladatok mellett meg kell ismerkedni a rendelkezésre álló informatikai rendszer működésével, kezelésével, alapvető egészségügyi és szervezési ismeretekkel. A betanulási időt követően a dolgozók a vezető mentőtiszt előtt vizsgát tesznek, önálló munkavégzésre csak a sikeres vizsga után vezényelhetők. A szakmai felügyeletet (ICS vezető, mentésvezető) a készségszintű munkavégzés kialakulásáig fokozottan fent kell tartani.

## 8.10. Egyéb (kiegészítő és vállalkozási) tevékenységek

1. Az Irányító Csoportok működési területükön a sürgősségi háziorvosi (központi) ügyeletek irányítását is végzik munkaköri leírásuknak megfelelően az Országos Mentőszolgálat és a szolgáltatást ellátó szervezet külön megállapodása alapján.
2. A sürgősségi háziorvosi ügyeletek irányítására vonatkozó szabályokat az aktuális ügyeletre kötött szerződés és ezek mellékletei tartalmazzák.

## 8.11. A Budapesti Irányító Csoport speciális feladatai

8.11.1. Dr. Info

1. A Budapesti Irányító Csoport a közcélú egészségügyi információk széleskörű hozzáférésének biztosítása érdekében működteti a Dr.Info szolgáltatást. Tevékenysége az Egészségügyi Minisztérium és az OMSZ megállapodásán alapul.
2. A szolgálat helye: Budapesti Irányító Csoport részeként, annak egyik szolgálati helyiségében, mindennapi folyamatos 24 órában. A szolgáltatás ellátását mentésirányítók végzik.
3. Feladatai:
	* 1. Az ismert kék számra (06-40-DRINFO, 06-40-374-636) érkező közvetlen, valamint az Irányító Csoportból átkapcsolt telefonhívások fogadása
		2. A beérkező hívások értékelése, melyek alapján:

- információkat szolgáltat,

- tanácsot ad,

- más ügyfélszolgálathoz továbbít.

1. Sürgősségi ellátási igény észlelése esetén a hívás átkapcsolása az Irányító Csoportnak.
2. A Dr.Info e-mail címére (drinfo@mentok.hu) érkező kérdések fogadása és megválaszolása.
3. A Dr.Info munkatársai tevékenységüket a szolgálatvezető főorvos szakmai felügyelete alatt végzik.
4. Munkarend és munkavégzés a szolgálati beosztás alapján, a Budapesti Irányító Csoport munkatársaival mindenben megegyező módon történik.

###

8.11.2. Egészségügyi Assistance Szolgáltatás

1. Hivatali időn kívül a Budapesti Irányító Csoport külföldi betegszállítás, szervszállítás, magyar állampolgárságú beteg külföldi gyógyintézetből vagy külföldi gyógyintézetbe történő szállítása, valamint külföldi állampolgár országhatáron belüli vagy külföldre történő szállítása érdekében assistance szolgáltatást végez. A tevékenység része a transzplantációra történő szerv, szövet szállítása külföldről, vagy külföldre.
2. A feladattal kapcsolatos tevékenység előírásait külön szabályzat rögzíti.
3. A feladat ellátása a mindenkori szolgálatvezető főorvos felelősségi körébe tartozik.
4. Az Egészségügyi Assistance Központ az Általános Főigazgató-helyettes irányítása alatt áll.

## 8.12. Vegyes rendelkezések

1. Az Irányító Csoport dolgozóját, mint közfeladatot ellátó személyt a hivatalos személlyel azonos, fokozott büntetőjogi védelem illeti meg azzal szemben, aki hivatalos eljárása alatt, illetőleg emiatt bántalmazza.
2. Az Irányító Csoport dolgozója fenyegetett helyzetben az erőszak, bántalmazás bekövetkezését udvarias, higgadt és határozott fellépéssel, szakszerű és jogszerű ténykedéssel, szükség esetén a büntetőjogi következményekre való határozott figyelmeztetéssel igyekezzék megelőzni.
3. Erőszak vagy bántalmazás, vagy ennek reálisan fennálló veszélye esetén azonnal a rendőrség segítségét kell kérni. Amennyiben a bejelentés, bejelentők alapján a kivonulókkal szemben a helyszínen agresszió vagy bántalmazás várható, erről a kivonuló mentőegységet tájékoztatja és egyben a rendőrséget értesíti!
4. A fokozott büntetőjogi védelem a kivonuló dolgozókat is megilleti, az őket érintő bántalmazás, fenyegetettség esetén is a fenti eljárásrendet kell követni.
5. Az Irányító Csoport dolgozója a /c/ bekezdésben meghatározott eseményről - függetlenül a rendőri szervek intézkedésének kérésétől - haladéktalanul köteles jelentést tenni az Irányító Csoport vezetőjének, és a szolgálatvezető főorvosnak.
6. Az Irányító Csoport vezetőjét főállású munkaidejéből függetlenített munkaóra illeti meg a feladatai ellátására az alábbiak szerint:

1-3 munkahellyel rendelkező ICS esetében a havi munkaidő 25 %-a,

4-7 munkahellyel rendelkező ICS esetében a havi munkaidő 33 %-a,

8, vagy annál több munkahellyel rendelkező ICS esetében a havi munkaidő 50 %-a

# 8. A szolgálati út

Az Irányító Csoportban szolgálatot teljesítő valamennyi dolgozó közvetlen munkahelyi felettese az Irányító Csoport vezető, szolgálati felettese a mentésvezető.



Minden Irányító Csoport saját vezetővel rendelkezik, aki felett a munkáltatói jogkört a Főigazgató gyakorolja.

A szolgálatvezetői főorvos az Irányító Csoportok operatív vezetője.

A szolgálatvezető főorvos munkahelyi felettese a Műveleti és szervezési igazgató.

A dolgozók észrevételeiket, panaszaikat és kérelmeiket az Irányító Csoport vezetője felé szolgálati lapon terjeszthetik elő /szolgálati út/.

Az Irányító Csoport vezetője a hozzá benyújtott szolgálati lapokat véleményezve, haladéktalanul felterjeszti az illetékes vezető mentőtiszthez.

Amennyiben a dolgozó ügye szolgálati úton elintézést nem nyer, magasabb beosztású feletteseihez, akár az Általános Főigazgató-helyetteshez vagy a Főigazgatóhoz is fordulhat

. A dolgozó a szolgálati utat akkor kerülheti meg, ha alapos megfontolás után úgy véli, hogy a szolgálati út betartásával ügyében elfogulatlan elintézést nem várhat.

#  Esetellátás munkafolyamata, illetékesség, felelősség

##

## 9.1. A feladat felvétele

1. A bejelentő megfelelő kikérdezésére a „Kérdezési és riasztási protokoll” ad útmutatást (1.-2. sz. melléklet).
2. A feladat rögzítése a rendszeresített adatlapon kézírással, vagy elektronikusan, központilag rendszeresített számítógépes felületen történik.
3. A hívás prioritásának megjelölése (Prioritás I-II-III).
4. A küldeni kívánt mentőegység megjelölése.
5. Heveny életveszély esetében (Prioritás I. és tömeges balesetek) – a bejelentő egyidejű tájékoztatása mellett – már a kikérdezés közben gondoskodni kell a megfelelő szintű mentőegység(ek) riasztásáról, szükség esetén a párhuzamos riasztás alkalmazásával.

Párhuzamos riasztás kötelezően hajtandó végre:

1. Tömeges baleset, vagy annak gyanúja esetén
2. MOK riasztásakor
3. P 1 –es kategóriájú eseményhez, ha a helyszínhez közelebb alacsonyabb kompetenciájú mentőegység tartózkodik. Ilyenkor párhuzamosan kell riasztani a közelebb tartózkodó alacsonyabb, és a távolabbról indítható magasabb kompetenciájú mentőegységet.

Prioritás I. minősítésű esetekben törekedni kell a kapcsolat fenntartására, a bejelentőt szakmai tanácsokkal kell segíteni a mentőegység megérkezéséig.

## 9.2. A feladat további kezelésének lépései

1. A feladat átadása a mentőegységnek rádión/telefonon. A mentőhelikopter riasztását a 16/2008. sz. Főigazgatói Utasítás szabályozza. (12. sz. melléklet). Az egyéb teendők, újabb információk, reklamációk rögzítése az adatlap „Intézkedések, újabb események” rovatába, ezek továbbítása a mentőegység részére.
2. Minősített esetekben a jelentési kötelezettségek teljesítése (81019/2007. számú Szolgálati Utasítás, 5. sz. melléklet).
3. A feladat végrehajtásának követése a járműkövető terminálon, egyéb szükséges feladatok végrehajtása, pl. társszervek, vagy a fogadó gyógyintézet értesítése.
4. A visszajelentés rögzítésével a feladat lezárása.
5. A folyamat alatt a kivonuló dolgozók részére azon rendelkezések, előírások biztosítása, melyet a Mentés-betegszállítás Szabályozása részükre az adott speciális feladathoz (pl. agresszív, vagy fertőző beteg ellátása) kapcsolódóan előír.
6. A lezárt feladat továbbítása naplózásra

## 9.3. Naplózás folyamata

1. A lezárt feladat elektronikus rögzítése (indexelése).
2. A lezárt (indexelt) adatlapok - naponkénti és mentőállomások szerinti csoportosításban – további adatfeldolgozásáról és megőrzéséről az illetékes orvosigazgató rendelkezik.

## 9.4. Felelősség

A vezető mentőtiszttel történt egyeztetés alapján az Irányító Csoport vezetője - a mellékletben található munkaköri leírások alapján - határozza meg, hogy az Irányító Csoport egyes dolgozói az Irányító Csoport nagyságának függvényében, az esetkezelési munkafolyamat mely részeiért felelősek.

Az Irányító Csoport operatív jellegű munkájáért a mentésvezető felel.

#  Betegszállítások irányítása

A 19/1998. NM rendelet módosítása szerint Magyarország területén az Országos Egészségbiztosítási Pénztár által finanszírozott betegszállításokat az Országos Mentőszolgálat irányítja. Az irányítás aktuális részleteit a Minőségügyi Kézikönyv mellékletei rögzítik.

#  Ellenőrzés

A szervezeti egység ellenőrzését a felettes szervek és hatóságok mellett a Főigazgató, az Általános Főigazgató-helyettes, a Műveleti és Szervezési Igazgató, a Regionális Orvosigazgató, a Szakmai Ellenőrzési Csoport, a Vezető mentőtiszt, valamint a Főigazgatóság erre feljogosított munkatársai végezhetik.

A Főigazgató, a Regionális Orvosigazgató a Vezető Mentőtiszt, az Általános Főigazgató-helyettes valamint a Műveleti és Szervezési Igazgató, minden Irányító Csoportban dolgozót ellenőrizhet, bármely időpontban. Az ellenőrzés érintheti a hívás felvételét, bejelentővel folytatott beszélgetést, annak kikérdezését, a mentőegységek irányításának racionalitását, a szolgálati beosztás szerinti jelenlétet.

A mentőszervezeti ellenőrzések rendjéről az orvosigazgató gondoskodik.

## 1. számú melléklet: A segélyhívás fogadásának rendje, és szakmai tartalma

1. A köszönés előtt meg kell erősíteni a bejelentőt abban, hogy az Országos Mentőszolgálat fogadta a hívást, tehát be kell mondani a szervezet nevét, valamint az illető irányító csoport helyét (pl.: Mentők Kaposvár, jó napot kívánok!)
2. Meg kell kérdezni (és rögzíteni kell) az alapadatokat:
	1. az esemény pontos helye (megközelíthetőség, kapukód stb.)?
	2. Mi történt (az esemény jellege)?
	3. a bejelentő neve és telefonszáma

Az alábbi sorrend nem kötelező, arra kell törekedni, hogy minél előbb megtudjuk a bejelentő elérhetőségét arra az esetre, ha megszakadna a vonal.

1. Az alapadatok után az oxiológiai adatok felvétele következik, melynek során tisztázni kell a beteg általános állapotát, különös tekintettel a következőkre:
2. eszmélet megléte
3. légzés megléte
4. bármiféle mozgás észlelhető?
5. vezető panaszok jellege, fennállásának ideje?
6. tudnak-e kezelt betegségről?
7. sérülések jellemzői
8. vérzés fajtája, súlyossága
9. helyszín sajátosságai (veszélyes kárhely?)
10. több sérült esetén a sérültek száma (akár becsült adat)
11. A rendelkezésre álló információk alapján kell meghatározni az esemény prioritási szintjét.

(A prioritási fokozatokat a 1. számú melléklet tartalmazza.)

1. Amikor egyértelművé válik, hogy az eset 1. prioritású, akkor lehetőség esetén azonnal – még a bejelentő kikérdezése közben – el kell végezni a mentőegység riasztását. Amennyiben ez nem lehetséges, a mentőegység riasztása az elsődleges, a riasztás paramétereit (név, cím, eset jellege stb.) kivonulás közben kell közölni. A megtörtént riasztás tényét a bejelentővel közölni kell.
2. Speciális körülmények között (megindult szülés, zajló laikus újraélesztés, gyermekkorú bejelentő, pszichés szempontok), a bejelentővel a mentőegység kiérkezéséig folyamatosan tartani kell a kapcsolatot.

|  |
| --- |
| **PRIORITÁS FOKOZATOK** **Példatár** |
| **P1 -es RIASZTÁS** | **P2 -es RIASZTÁS** | **P3 -as RIASZTÁS** |
| Magas időfaktorú folyamat | Közepes időfaktorú folyamat | Alacsony időfaktorú folyamat |
| **Riasztás: Azonnal, esetfelvétel közben (szükség szerint párhuzamos riasztás)** | **Riasztás:** Mérlegelést követően (mentőegység szintje, kárhelytől való távolsága, megengedhető az ésszerű várakoztatása) | **Riasztás:** Halasztottan, mérlegelhető alternatív megoldás (például orvosi ügyelet, háziorvos riasztása) |
| **Példák:** | **Példák:** | **Példák:** |
| Eszméletlen állapotAkut tudatzavarGörcsroham | Nem akut tudatzavarok | Ismert, kezelt chronikus betegség |
| Légzés és/vagy a keringés hiánya | Több órás, napos sérülések (végtag) | Lázas állapot felnőttnél |
| Légúti elzáródás vagy fuldoklás | Lázas állapot gyermeknél (39 C fölött) | Lázas állapot gyermeknél (39C alatt) |
| Mellkasi fájdalom (ACS gyanúja)Fulladás (dyspnoe) | Vizelet retentio | Szociális problémák |
| Közlekedési baleset | Lumboischialgia neur. tünetek nélkül |  |
| Tömeges baleset (vagy annak gyanúja) |  |  |
| Belgyógyászati balesetek: |  |  |
| Riasztó tünetek: nagy fájdalom, bő vérzés, nagyfokú sápadtság, vagy szederjesség,  |  |  |
| Égés (testfelület min. 30% -át érintő) |  |  |
| Megindult szülés |  |  |

## 2. számú melléklet: A mentőellátással kapcsolatos hanganyagkérések, adatszolgáltatások eljárási rendjéről

**20/2012. (2012. június 8.) számú Főigazgatói Utasítás**

**Mentőellátással kapcsolatos hanganyagkérések, adatszolgáltatások eljárási rendje**

A mentőellátással kapcsolatos hanganyagkérések, adatszolgáltatások eljárási rendjét figyelemmel a hatályos egészségügyi adatvédelmi jogszabályok, valamint az Országos Mentőszolgálat hatályos adatvédelmi szabályzatának rendelkezéseire az alábbiak szerint szabályozom.

**I. Hatósági megkeresések**

1. A következő szervek írásbeli megkeresésére a hanganyagok átadásra kerülnek a megkereső szerv részére. A megkeresésben az egészségügyi és hozzájuk kapcsolódó személyes adatok védelméről szóló 1997. évi XLVII. törvény 4. § (4) bekezdésének megfelelően fel kell tüntetni a megismerni kívánt egészségügyi és személyazonosító adatokat. Ennek a hiányában az adatszolgáltatás nem teljesíthető, erről a megkereső szervet tájékoztatni kell.

**A megkereső szervek a következők lehetnek:**

*a)* büntetőügyben a nyomozó hatóság, az ügyészség, a bíróság, az igazságügyi orvosszakértő, polgári és közigazgatási hatósági ügyben az ügyészség, a bíróság, az igazságügyi orvosszakértő,

*b)* szabálysértési eljárás során az eljárást lefolytató szervek,

*c)* hadköteles személy esetén az illetékes jegyző, a hadkiegészítő parancsnokság, illetve a katonai egészségügyi alkalmasságot megállapító bizottság,

*d)* a nemzetbiztonsági szolgálatok, a nemzetbiztonsági szolgálatokról szóló 1995. évi CXXV. törvényben meghatározott feladatok ellátása érdekében, az abban kapott felhatalmazás körében,

*e)* a Magyar Honvédség központi adatfeldolgozó szerve, a kiképzett tartalékosok békeidőszakban történő hadi beosztásra történő kiírása és a kiképzett tartalékosok gyors és differenciált behívása érdekében, a honvédelemről és a Magyar Honvédségről szóló törvényben meghatározott körben,

*f)* az egészségügyi dolgozóval szemben folyamatban lévő etikai eljárás során az eljárás lefolytatása hatáskörrel és illetékességgel rendelkező kamarai szerv.

1. Törekedni kell arra, hogy a válasz elektronikus úton elküldhető legyen, ezért – ha a kérő levélben nem szerepel – a Regionális Mentőszervezetnek lehetőség szerint be kell szerezni az igénylő multimédiás üzenetek fogadására alkalmas, kizárólag hivatali e-mail elérhetőségét. Nem hivatali e-mailre hanganyag adatvédelmi okból nem küldhető!
2. Az adatszolgáltatáshoz kapcsolódó minden levelezést nyomtatott formában is

irattározni kell. A kiadott hanganyagokat elektronikus formában – beazonosítható módon – archiválni szükséges.

**Felelős:** A regionális mentőszervezet adatszolgáltatásért kijelölt dolgozója

**II. Egyéb megkeresések**

1. Panaszügyek, fegyelmi eljárások, egyéb adatkérés pl. magánszemély ellátását érintő dokumentáció kikérése stb. alkalmával igény merülhet fel az egyes kapcsolódó hanganyagok bizonyítási/vizsgálati/adatszolgáltatási stb. eljárásban való felhasználására.
2. Ilyen esetekben a munkáltató, vagy általa kijelölt személy vagy vizsgálóbiztos jogosult a hanganyag kikérésére.
3. A hanganyag kikérés hivatalos, iktatott, az igény indokát és a hanganyag azonosítóit tartalmazó levél elektronikus úton történő eljuttatásával lehetséges.
4. Az adatszolgáltatás, valamint a kapcsolódó adminisztrációs feladatokat a Főigazgatóság adatszolgáltatásért kijelölt dolgozója végzi a hatósági megkeresésben foglalt eljárási rend szerint.
	1. **Hatályba léptető és vegyes rendelkezések**
5. A jelen utasítás tárgyát képező megkeresésekkel kapcsolatos adatszolgáltatásért a regionális orvosigazgatók felelnek. A hanganyagok kezelésével az orvosigazgató regionálisan egy személyt bíz meg. A regionális orvosigazgatókat a megkeresésekkel kapcsolatos OMSZ válaszlevelek kiadmányozására jelen utasításommal felhatalmazom.
6. A jelen főigazgatói utasításban nem, vagy nem kellően szabályozott kérdésekben a hatályos egészségügyi, illetve egészségügyi adatvédelmi jogszabályok, valamint az Országos Mentőszolgálat hatályos adatvédelmi szabályzatában foglaltak az irányadóak.
7. Jelen főigazgatói utasításom a kihirdetése napján lép hatályba, azt minden munkahelyen 30 napig ki kell függeszteni. Ezt követően is lehetővé kell tenni, hogy a dolgozók szükség szerint megismerhessék.

Budapest, 2012. június 8.

Dr. Mártai István

 főigazgató

**Erről értesül (e-mail)**

1. Régió főorvosok
2. Vezető Mentőtisztek
3. Mentőállomásvezetők
4. Régió Gazdaságvezetők
5. Osztályvezetők
6. Management
7. Mentődolgozók Önálló Szakszervezete (Toma Lajos)
8. Közalkalmazotti Tanács (Nagy Béla)
9. „Titkárságok”

## 3. számú melléklet: Távolsági mentőszállítások szervezése

A régiók határait meghaladó, úgynevezett távolsági mentőszállítások hatékony szervezésénél - különös tekintettel a szállított betegek érdekeire – a következő pontok szerint kell eljárni.

1. Minden megyei Irányító Csoport az esti váltást követően a mellékelt táblázat kitöltésével elektronikus úton a (szolgvezfo@mentok.hu) jelenteni köteles a szolgálatvezető főorvosnak az előre felvett távolsági szállításokat. a jelentésben a szállítás módjára és típusára meghatározott jelöléseket kell használni
2. A jelentésnek minden nap az esti váltást követően 20.00 óráig meg kell érkezni a megadott e-mail címre.
3. A beérkezett jelentések alapján a szolgálatvezető főorvos összeállítja a másnapi szállítások rendjét, amit az erre rendszeresített Excel táblázatban rögzít.
4. A szolgálatvezető főorvos a menetrend összeállítását követően 23.00 óráig visszajelez a megyei mentésirányításoknak, hogy a Budapestre küldött mentőegységek milyen feladatot kapnak visszafelé.
5. A távolsági tranzit feladatokat úgy kell megszervezni, hogy a tranzitálás után legfeljebb még egy alkalommal lehet a beteget más mentőegységnek átadni. A szervezés során figyelemmel kell lenni a mentőegységek szolgálati idejére.
6. Amennyiben a meghatározott tervtől előre nem látott okok miatt el kell térni, az csak a szolgálatvezető főorvos jóváhagyásával lehetséges.
7. A feladatokat úgy kell meghatározni, hogy a legtávolabbra szállított beteg mellé kapcsolt más feladatok miatt az eredeti útiránytól max. 20 kilométert lehet eltérni.

## 4. számú melléklet: értesítés Rendkívüli eseményekről

A rendkívüli eseményekre történő gyors, szakszerű reagálások érdekében, az alábbi intézkedéseket kell végrehajtani.

1. **Azonnali értesítés csoport:**

Főigazgató, Általános Főigazgató-helyettes, Műveleti és Szervezési Igazgató, Tudományos és Oktatási Igazgató, PR Igazgató, EMMI ügyeletes mobiltelefonja.

1. **Az azonnali értesítési mobiltelefonokra az alábbi esetekben kell értesítést küldeni:**
2. Minden tömeges balesetről annak bekövetkeztét követően minél rövidebb időn belül. Ennek az értesítésnek a célja, hogy az esetleg közelben tartózkodók a helyszínre tudjanak vonulni, valamint ott az ellátásban részt tudjanak venni. Törekedni kell tehát az egyéb szervezést ne zavaró, de minél gyorsabb értesítésre, mivel az esemény bekövetkezte utáni órákkal vagy a végleges jelentéssel egyidejűleg mobiltelefonra történő üzenetküldés célját veszti.
3. Minden olyan rendkívüli eseményről (ezek listáját lásd alább), amellyel kapcsolatban fokozott sajtó vagy minisztériumi érdeklődés várható, illetve amely a Szolgálatot közvetlenül érinti, akkor is kell üzenetet küldeni, ha csak később jut a szolgálatvezető főorvos tudomására.
4. **E-mail értesítés a tömeges balesetek vagy egyéb események felszámolása után:**

Fenti események felszámolás után végleges jelentést kell küldeni, amely az alábbiakat kell tartalmazza:

1. esemény helye
2. sérültek száma (súlyossági fokozat szerint)
3. kórházi elhelyezés
4. bejelentési idő
5. felszámolási idő kezdete és vége
6. kárhelyparancsnok
7. szolgálatvezető főorvos aláírása
8. **A helikopterek** mozgásáról küldött repüléseket e-mailben nem, csak a szolgálatvezető főorvos gépén kell rögzíteni.
9. **Az alábbi események minősülnek rendkívüli eseménynek**
10. Természeti csapás (árvíz, belvíz, földrengés, fölcsuszamlás, tűzvész, pusztító erejű szélvihar)
11. Nukleáris vészhelyzet (sugársérülés, sugárforrás eltűnéséről szóló bejelentés, erőműi baleset)
12. Súlyos vegyi vagy ipari baleset, robbanás, nagy mennyiségű veszélyes anyag kiszabadulása.
13. Terrorcselekmény, biológiai fegyver alkalmazásának gyanúja.
14. Tömeges baleset.
15. Lajstromjellel ellátott légijármű balesete.
16. Feltehetően súlyos, egészségkárosító környezetszennyezés.
17. Rendkívüli esemény, amely a kormány, az EMMI vagy az Országos Mentőszolgálat külföldi vendégével kapcsolatos.
18. Ismert közéleti személyt érintő esemény.
19. Az OMSZ szervezetén belüli rendkívüli esemény, pl.:
* mentőbaleset,
* Bombariadó, terrorcselekmény
* Mentőgépkocsi, és/vagy felszerelés eltulajdonítása,
* Mentőállomás működésében súlyos fennakadást okozó műszaki probléma vagy káresemény, Mentőgépkocsiban keletkezett – a Btk. 138/A §-ának c) pontjában meghatározott – jelentősnek minősülő kár.
1. Az előbbiekben fel nem sorolt olyan rendkívüli esemény, amelynek súlyossága vagy jellege (pl. várhatóan a sajtó fokozott érdeklődésére számot tartó események) a jelentési indokolja.
2. Megjegyzések: az e-mail útján mobiltelefonokra küldött üzenetek a telefonon SMS formátumban jelennek meg, ezért törekedni kell a rövid megfogalmazásra. Csatolmányként küldött anyag csak egyes telefonokon jelenik meg.
3. Végrehajtásért felelős:

a, Megfelelő e-mail listák kialakítása: IT osztály vezetője

b, Üzenetek megfelelő küldése: szolgálatvezető főorvos

c, A szolgálatvezető mielőbbi tájékoztatása: ICS vezetők

d, Végrehajtás ellenőrzése: Műveleti és Szervezési Igazgató

## 5. számú melléklet: A szerv transzplantációs feladatok

1. A transzplantációhoz szükséges team, vagy szerv szállítását a Hungaro Transzplant Országos Koordinátora (továbbiakban: OK), közvetlenül az OMSZ szolgálatvezető főorvosánál igényli meg.

2. A szolgálatvezető főorvos a leadott igény alapján a lehető legoptimálisabban – figyelembe véve a szervek beültetési és eltávolítási idejét is – megszervezi a mentőszállítást.

3. A mentőszállítás szervezésénél figyelemmel kell lenni a mentőgépkocsivezetők 12 órás munkaidejére. (A gépjárművezető munkaideje semmilyen körülmények között nem haladhatja meg a 14 órát.)

4. Ennek figyelembe vételével engedélyezett a team, ill. a szerv átvétele a mentőegységek között a randevú elv, de oly módon, hogy az átadásnál a várakozási idő nem lehet több mint 10 perc.

5. A szolgálatvezető főorvosnak figyelemmel kell lennie arra is, hogy a mentőszállítást végző mentőegységek személyzete, a célállomáson jelentkezzen be az adott régió ICS-nek.

6. Minden kérést, illetve mentőszállítási igényt – a helyi koordinátornak, vagy a transzplantációban részt vevő csoportok esetében a szolgálatvezető főorvosnak kizárólag az OK-n keresztül fogadhat el.

7. Minden olyan vitás kérdésben, amely a szerv transzplantációs mentőszállítások során merül fel- az OK-al, illetve az adott régió mentésirányítójával való egyeztetés után – a szolgálatvezető főorvosnak döntési joga van.

8. A szolgálatvezető főorvos külön köteles dokumentálni minden olyan feladatot, amely transzplantációval összefügg, de nem mentőszállítási feladat (például szerv, szövet vagy team szállítása).

## 6. számú melléklet: HELP Pontok

1. A szolgáltató diszpécserközpontjainak riasztása esetén a feladatokat mentésként kell kezelni.
2. A mentésvezetőnek adatlapon a riasztást rögzíteni, valamint a szolgálatvezető főorvosnak jelenteni kell.
3. A szolgálatvezető főorvos havonta a riasztásokról jelentést készít, melyet a Műveleti és Szervezési Igazgató Bajtárs számára küld meg.
4. Rendelkezésre álló HELP pontok helyszínek és elérhetőségeik:

**ÁNTSZ országos központja**

H-1097 Budapest

Gyáli út 26.

T: 36 1 476 1100

**Adlife Media Point Zrt. (Irodaház)**

H-1119 Budaörsi út 64.

T: 36 1 4267 978

**BRFK**

H-1139 Budapest

Teve utca 4-6.

T: 36 1 433 5000

**Emberi Erőforrások Minisztériuma, Egészségügyért Felelős Államtitkárság**

H-1051 Budapest

Arany János utca 6-8.

T: 36 1 795 1297

**Magyar Labdarúgó Szövetség, Telki edzőközpont**

H-2089 Telki

Szajkó utca 39.

T: 36 26 814 900

**Raoul Wallenberg Humán Szakképző Iskola és Gimnázium**

H-1083 Budapest

Ludovika tér 1.

T: 36 1 215 8219

Várhatóan a következő címeken a bővítés:

**Magyar Televízió**

H-1037 Budapest

Kunigunda útja 64.

T: 36 1 353 3200

**Vígszínház**

H-1136 Budapest

Pannónia utca 1.

T: 36 1 340 4650

## 7. számú melléklet: Cellainformáció kérésének eljárási rendje mobilszolgáltató esetén

1. Helymeghatározás igényét a mentésvezető telefonon jelzi a szolgálatvezető főorvosnak. és tájékoztatást ad a hívó fél mobil telefonszámáról.
2. A szolgálatvezető főorvos felhívja a mobilszolgáltató műszaki diszpécserét és kéri, hogy a megadott mobil hívószám alapján a helymeghatározás történjen meg.
3. A mobilszolgáltató műszaki diszpécserétől kapott helymeghatározás adatait a szolgálatvezető továbbítja a mentésvezető felé.
4. A mentésirányító az adatlapon rögzíteni köteles:
5. helymeghatározás kezdeményezésének időpontját,
6. szolgálatvezető főorvos nevét,
7. kapott helyszínt,
8. időpontot.

## 8. számú melléklet: mentőhelikopterek riasztási rendje

A Magyar Légimentő Nonprofit Kft által üzemeltetett mentőhelikopterek riasztási rendjéről a 19/2011. (2011. március 28.) Főigazgatói Utasítás rendelkezik.

## 9. Az Országos Mentőszolgálat által irányított orvosi ügyletek működési rendje

1. A kivonuló ügyeleti ellátás optimális szervezése tekintetében a mindenkori diszpécser szolgálat vezetőjének utasításai a mérvadóak.

2. A mentőállomás diszpécserszolgálatának vezetője a telefonon, illetve általa személyesen vett feladatokat rögzíti és szakmai kritériumok alapján felállított sürgősség függvényében „azonnal”, „2 órán belül”, „3 órán belül” teljesítendő feladatként átdiktálja az orvosi ügyelet munkatársának, járóbetegként rendelőbe hívja, illetőleg orvosi tanács szükségessége esetén az ügyeletes orvost kapcsolja. Több feladat esetén megjelöli a végrehajtás sorrendjét is. A kivonulást teljesítő egységet az TETRA rádión is riaszthatja.

3. A szervezés során a diszpécserszolgálat vezetője az orvosi ügyelet aktuális kapacitásának figyelembe vételével hozza meg döntését. Amennyiben a beérkező ügyeleti hívás a kivonuló egység kompetenciáját meghaladja, úgy a megfelelő szintű mentőegység riasztásáról is dönt.

4. Amennyiben az orvosi ügyelet a már átvett feladatot nem vagy késve tudja teljesíteni, ennek tényét, okát annak létrejöttekor köteles jelezni a diszpécserszolgálat vezetője felé, aki ezt dokumentálja és meghozza a szükséges intézkedést.

5. A feladat átadásának tényét, annak időpontját és az átadó, illetőleg átvevő személyek nevét mind átadó, mind pedig a feladat vevője saját dokumentációjában rögzíteni köteles.

6. A kivonuló egység a szolgálat kezdetéről, a szolgálat végéről, a feladat teljesítésének megkezdéséről és a feladat elvégzéséről a diszpécser szolgálat vezetője felé jelentést tesz. A kivonuló egység továbbiakban köteles jelenteni minden olyan rendkívüli eseményt, amely az ügyeleti egységet akadályozza feladatainak azonnali megkezdésében.

7. A folyamatos gyógykezelésre (injekciózás) szoruló betegek ellátása idején az egységes azonnali riaszthatóság céljából az elérhetőséget biztosítani kell.

8. A szolgálati idő alatt az orvosi ügyelet illetékességi területén belül mentési érdekre hivatkozással, a sürgős szükség körébe tartozó egyes egészségügyi szolgáltatásokról szóló 52/2006. (XII.28) EüM rendeletben foglaltak figyelembe vételével, kizárólag rendkívüli esetben a diszpécser szolgálat vezetője az orvosi ügyelet működési rendjében feltüntetett feladatokon túl is riaszthatja az ügyeletet.

9. Az ügyeletre érkező személyes bejelentés, illetve saját észlelés esetén az ügyelet alkalmazottja továbbítja a megkeresést a diszpécser szolgálat vezetője felé a tudomására jutott információkkal együtt, a feladat elvégzésére történő riasztás a diszpécser szolgálat vezetőjének kompetenciája.

## 10. számú melléklet: Szolgálatvezető főorvos munkaköri leírása

**Munkaköri leírás**

**Szolgálatvezető főorvos**

**I. Általános adatok:**

**Név:…………………………………….**

**Törzsszám:……………………………………..**

**Szervezeti egység megnevezése:** szolgálatvezető főorvosok csoportja

**Munkakör megnevezése**: szakorvos

**Beosztása:** szolgálatvezető főorvos

**Munkáltatói jogkör gyakorlója**: az OMSZ Főigazgatója

**Munkahelyi vezetője**, **közvetlen felettese**: a Műveleti és Szervezési Igazgató

**Munkakör célja:** az operatív mentőmunka folyamatos felügyelete, irányítása

 **II. Feladatköre**

1. Szolgálata alatt, a főigazgató operatív helyettese,
2. Felügyeli és segíti az irányító csoportok és mentőegységek szakmai munkavégzését, a szükséges adminisztráció megfelelőségét.
3. Szolgálata kezdetekor dokumentáltan ellenőrzi az országos rádióháló működőképességét
4. Feladata a légi mentőegységek szakmai irányítása, engedélyezi a mentőhelikopterrel végezhető, őrzött szállításokat. Nyilvántartja és regisztrálja a légi mentőjárművek aktuális feladatait. Előbbiekről jelentést készít.
5. Irányítási jogköre kiterjed az Országos Mentőszolgálat által üzemeltetett vagy azzal együttműködő háziorvosi ügyeletek dolgozóira, és az Országos Mentőszolgálattal szerződött más mentőszolgálatokra.
6. A tömeges balesetek felszámolásának taktikai szintű vezetője a szolgálatvezető főorvos. A szolgálatvezető főorvos feladatai tömeges baleset esetén:
* kijelöli, vagy megerősíti a kárhely parancsnok személyét
* elvégzi, elvégezteti a szükséges értesítéseket, az érvényes utasítások szerint
* folyamatosan értékeli a bejövő információkat, ezek birtokában újabb mentőerőket, vagy más beavatkozó szervezeteket küld a kárhelyre
* intézkedik a Tömeges Baleseti Egységek riasztásáról
* intézkedik a betegek kórházi elhelyezéséről
* folyamatosan jelenti vezetőinek a kárhely felszámolásának helyzetét.
* szükség esetén javaslatot tesz a Taktikai Munkacsoport összehívására,
* a kárhely felszámolását követően jelentést tesz az OMSZ főigazgatója által meghatározott személyeknek, valamint a Nemzeti Erőforrás Minisztérium ügyeletének.
* szükség esetén intézkedik a szabadnapos dolgozók riasztásáról
* dönt az OMSZ egyéb feladatainak felfüggesztéséről
1. A megrendelő orvossal történt konzultáció után dönt a MICU-feladatok teljesítéséről.
2. működteti és fejleszti a mentésirányítást támogató kérdezési protokollt, későbbiekben mentésirányítási szoftvert,
3. rendszeresen tájékozódik a mentésirányítás munkájáról és szervezéséről,
4. javaslatokat dolgoz ki az Irányító Központ tevékenységének fejlesztésére,
5. naponta országos kapacitás-felmérést végez, működteti a jelentési rendszert,
6. kapcsolatot tart a társszervekkel, összehangolja az Irányító Csoportok munkáját,
7. kezeli a mentésirányítással összefüggő dokumentációkat
8. vezeti, illetőleg elkészíti a jogszabályokban, illetve egyéb rendelkezésekben számára előírt, feladatkörébe tartozó nyilvántartásokat és jelentéseket
9. a mentőegységek vezetőivel, más egészségügyi szakemberekkel történt előzetes megbeszélés alapján dönt az egészségügyi szakmai és szervezési kérdésekben.
10. jogosult megtagadni az indokolatlan feladatok végrehajtását.
11. Az ellátandó feladatok függvényében szolgálati idő módosítást rendelhet el.
12. A, hatáskörébe tartozó reklamációkat, panaszügyeket intézi, a hatáskörét meghaladó eseteket az illetékes szervezeti egység vezetőjének továbbítja. Intézkedését az eseménynaplóban rögzíti.
13. Jelenti a rendkívüli eseményeket a belső utasításban szabályozott módon.
14. A szolgálatvezető főorvosok Csoportjának tagjaként részt vesz a mentésirányítás szabályainak kidolgozásában, módosításában**.**
15. Munkaidejéből havi 24 órát ,nem operatív szolgálatvezetői munkával tölt
16. Működési területén hatáskörében tájékoztatást adhat a média képviselőinek.
17. Ellátja azokat a tennivalókat, amelyeket jogszabály, egyéb rendelkezés, felettesi utasítás a feladatkörébe utal.

**III. Munkakapcsolat, munkahelyi környezet:**

Munkája során közvetlen kapcsolatban van a mentés irányítással, szükség szerint a mentőszervezet vezetésével. A jelentési rendben szabályozott jelentési kötelezettség szerint a főigazgatóval.

**IV. Felelőssége**

* Szolgálata alatt felelős Magyarország mentésirányításának szakmai működéséért, a szervezettség biztosításáért.
* Aktív közreműködés a mentésirányítás szabályainak kidolgozásában
* Felelős a tömeges balesetek szakszerű felszámolásának irányításáért
* Munkája során köteles megóvni az OMSZ-által , munkájához biztosított eszközök és felszerelések épségét, felelős azok rendeltetésszerű használatáért

**V. Döntési jogköre**

Az operatív szolgálatellátással kapcsolatban minden kérdésben döntési joga van.

**VI. Utasítási jogköre**

A szolgálatban lévő, kivonuló és szolgálatvezetői állomány felé.

**VII. Ellenőrzési jogköre**

Közvetlenül ellenőrzi a budapesti irányító csoportot, közvetve minden mentőegységet és mentésirányítót.

**VIII. Kiadmányozás**

Külön főigazgatói utasításban foglaltak alapján

**IX. A munkakör képesítési, ill. végzettségi követelményei, gyakorlat, kompetenciák:**

Oxiológus szakorvos, minimum 5 év kivonuló vagy mentésirányító tapasztalat.

Egy világnyelv tárgyalóképes ismerete.

**Záradék:**

A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

 ……………………………….

munkáltatói jogkör gyakorlója

A munkaköri leírás egy példányát .... év ............... hó .... napján átvettem, az abban foglaltakat tudomásul veszem, betartásáért felelősséget vállalok.

 ………………………………..

 közalkalmazott aláírása

## 11. számú melléklet: Irányítócsoport vezető munkaköri leírása

**Munkaköri leírás**

**Irányítócsoport vezető**

**I. Általános adatok:**

**Név:**

**Törzsszám:**

**Szervezeti egység megnevezése:** OMSZ …………………. Regionális Mentőszervezet

**Munkakör megnevezése**: szolgálatvezető

**Vezetői beosztása:** ……………..Irányító Csoport vezető

**Munkáltatói jogkör gyakorlója**: Főigazgató

**Munkahelyi vezetője**: Regionális orvosigazgató

**Közvetlen felettese**: az illetékes Vezető Mentőtiszt

**Helyettesítése:** helyettesítéséről az illetékes Vezető Mentőtiszt gondoskodik

**Munkakör célja:** ……………. Irányító Csoport munkájának irányítása, szervezése.

 **II. Feladatköre**

* Az Irányító Csoportvezető szervezi és vezeti a hatókörébe tartozó operatív mentésirányítást valamint az OMSz által végzett más egészségügyi szolgáltatások (pl. ügyeleti irányítás) szervezését, irányítását,
* Felettese az irányító csoport valamennyi dolgozójának,
* Napi munkakapcsolatot tart a mentőszervezet vezetőivel és az ICS dolgozókkal,
* Folyamatos kapcsolatot tart fenn és egyeztet az orvosi ügyeletekkel, a tűzoltóság, rendőrség és egyéb társszervek szolgálatvezetésével, közös feladatok esetén folyamatos koordinációt lát el,
* Részt vesz a betanuló dolgozók kiképzésében és továbbképzésében

Egyéb feladatai:

* Fogadja a hatókörében felmerülő reklamációkat és kivizsgálására továbbítja,
* A szolgálati beosztásokat elkészíti,
* Szabadságolási tervet készít,
* Az irányításban dolgozók és az irányításhoz szükséges technikai felszerelés alkalmasságának folyamatos ellenőrzése,
* nagy értékű eszközök nyilvántartása és működőképességének biztosítása, karbantartatása.

**III. Munkakapcsolat, munkahelyi környezet:**

* Az Irányító Csoport vezetőjeként részt vesz az operatív mentésirányításban, a Vezető Mentőtiszten keresztül kapcsolódik a régió vezetéséhez, szervezi az irányító csoport munkáját.

**IV. Felelőssége**

* a tevékenységre vonatkozó jogszabályban foglaltak maradéktalan betartásáért, különösen:
	+ a felelősségi körébe tartozó munkatársak szakmai tevékenységéért,
	+ a tevékenységéhez tartozó egészségügyi dokumentációk teljeskörűségéért és naprakészségéért,
	+ a szolgálat rendjéért és fegyelméért,
* Munkája során köteles megóvni az OMSZ-által , munkájához biztosított eszközök és felszerelések épségét, felelős azok rendeltetésszerű használatáért

**V. Döntési jogköre**

Döntési jogkörrel rendelkezik:

* A szolgálati beosztások elkészítése során
* A vezető mentőtiszt által hozzá delegált kérdésekben

**VI. Utasítási jogköre**

* Utasítási jogköre van az irányító csoport dolgozói felé.

**VII. Ellenőrzési jogköre**

* Rendszeresen köteles ellenőrizni a hatáskörébe tartozó mentésirányítás munkavégzésének szabályosságát, és a tapasztaltakat írásban rögzíteni, jelenteni szolgálati feletteseinek

**VIII. Kiadmányozás**

* Külön főigazgatói utasításban foglaltak alapján

**IX. A munkakör képesítési, ill. végzettségi követelményei, gyakorlat, kompetenciák:**

* mentőtiszti vagy mentőápolói végzettség.
* Minimum 5 év kivonuló vagy mentésirányítási tapasztalat.
* magyar nyelv kifogástalan ismerete

**Záradék:**

A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

…………………………….

munkáltatói jogkör gyakorlója

A munkaköri leírás egy példányát 20.. év .................... hó ..... napján átvettem, az abban foglaltakat tudomásul veszem, betartásáért felelősséget vállalok.

……………………………..

közalkalmazott aláírása

## 12. számú melléklet: Mentésvezető munkaköri leírása

**Munkaköri leírás**

**Mentésvezető**

**I. Általános adatok:**

**Név:**

**Törzsszám:**

**Szervezeti egység megnevezése:** OMSZ Regionális Mentőszervezet, mentőállomás

**Munkakör megnevezése**: szolgálatvezető

**Feladatkör megnevezése:** mentésvezető

**Munkáltatói jogkör gyakorlója**: Főigazgató

**Munkahelyi vezetője**: Regionális Orvos-igazgató

**Közvetlen felettese**: illetékes Vezető Mentőtiszt

**Szolgálati felettese:** Szolgálatvezető főorvos

**Helyettesítése: az** Irányító Csoport vezetője által kijelölt személy

**Munkakör célja:** Szolgálati időn belül a szakszerű mentésszervezés biztosítása

**II. Feladatköre**

* felügyeli és ellenőrzi a mentésirányítás tevékenységét
* szakmai segítséget nyújt az esetfelvevőknek, ill. a bejelentőknek
* kezeli és átadja a hatókörön kívüli feladatokat
* kezeli a speciális szakmai döntéseket igénylő eseteket
* megbeszéli az őrzött betegszállítási igények végrehajtását a küldő intézménnyel
* minden kiemelkedő eseményt, szolgálati anomáliát a szolgálati naplóban rögzíti
* kiemelt események jelentési kötelezettség:
* indokolatlan feladat végrehajtását megtagadhatja

**III. Munkakapcsolat, munkahelyi környezet:**

* Munkája során szoros kapcsolatot tart a szomszédos mentésirányításokkal, illetve a szolgálatvezető főorvossal
* A jelentési rendnek megfelelően jelent közvetlenül a régió orvosigazgatójának és vezető mentőtisztjének

**IV. Felelőssége**

* + - Felelős a hatáskörébe tartozó földrajzi terület és kapacitások mentésirányítás- szakmai és operatív működéséért
		- Felelős a szolgálati idejében beosztott dolgozók szakmai munkájáért és a szakma szabályainak betartásáért
		- Munkája során köteles megóvni az OMSZ-által, munkájához biztosított eszközök és felszerelések épségét, felelős azok rendeltetésszerű használatáért

**V. Döntési jogköre**

* Dönt a mentési esemény minősítéséről
* A mentőegység kijelöléséről

**VI. Utasítási jogköre**

* Utasítási joga van a hatáskörébe tartozó mentőállomások szolgálatban lévő mentőegységei felé

**VII. Ellenőrzési jogköre**

* Ellenőrizni köteles a mentésirányításban dolgozók munkavégzését

**VIII. A munkakör képesítési, ill. végzettségi követelményei, gyakorlat, kompetenciák:**

* magyar nyelv kifogástalan ismerete
* Felsőfokú/középfokú (mentőápoló) egészségügyi végzettség
* 3 év kivonulói és/vagy szolgálatvezetői gyakorlat

**Záradék:**

A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

……………………………….

A munkaköri leírás egy példányát 20….. év ....................... hó …... napján átvettem, az abban foglaltakat tudomásul veszem, betartásáért felelősséget vállalok.

………………………………..

közalkalmazott aláírása

## 13. számú melléklet: Mentésirányító Munkaköri leírása

**Munkaköri leírás**

**Mentésirányító**

**I. Általános adatok:**

**Név:**

**Törzsszám:**

**Szervezeti egység megnevezése:** OMSZ Regionális Mentőszervezet, mentőállomás

**Munkakör megnevezése**: szolgálatvezető

**Feladatkör megnevezése:** mentésirányító

**Munkáltatói jogkör gyakorlója**: Főigazgató

**Munkahelyi vezetője**: Regionális orvosigazgató

**Közvetlen felettese**: az irányító csoport vezetője

**Szolgálati felettese:** mentésvezető

**Helyettesítése:** a mentésvezető által kijelölt személy

**Munkakör célja:** A hatáskörébe tartozó terület mentésszervezése

 **II. Feladatköre**

* Kezeli a hívásokat, azokat adatlapon rögzíti kézírással, vagy elektronikusan
* Megjelöli a hívás prioritását/súlyát/szükség esetén tanácsot ad a bejelentőnek
* Megjelöli a küldeni kívánt mentőegységet
* Átadja a feladatot a rádiósnak
* Bejelentések felvételekor betartja a szakmai, adatvédelmi és etikai szabályokat

**III. Munkakapcsolat, munkahelyi környezet:**

* A mentésirányításban, a mentésvezető utasításait követve végzi munkáját.
* A mentésvezető utasítása szerint, átmenetileg egyéb feladatkört is elláthat

**IV. Felelőssége**

* Felelős a munkaköri feladatainak szakszerű elvégzéséért,
* a mentési prioritás szakmailag megfelelő meghatározásáért,
* a mentésfelvétel időbeliségéért.
* munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint végzi
* Munkája során köteles megóvni az OMSZ-által , munkájához biztosított eszközök és felszerelések épségét, felelős azok rendeltetésszerű használatáért

**V. Döntési jogköre**

* Javaslatot tesz az adott mentőfeladat minősítésére

**VI. Utasítási jogköre**

* A mentésvezető felhatalmazása alapján utasíthatja az irányító csoport hatáskörébe tartozó mentőegységeket

**VII. A munkakör képesítési, ill. végzettségi követelményei, gyakorlat, kompetenciák:**

* magyar nyelv kifogástalan ismerete
* mentőtiszt/mentőápoló esetében legalább 3 év kivonulói és/vagy szolgálatvezetői gyakorlat
* Egyéb egészségügyi végzettség esetében 5 év kivonulói és/vagy szolgálatvezetői gyakorlat

**Záradék:**

A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

……………………………….

munkáltatói jogkör gyakorlója

A munkaköri leírás egy példányát ......év ............... hó .... napján átvettem, az abban foglaltakat tudomásul veszem, betartásáért felelősséget vállalok.

………………………………..

 közalkalmazott aláírása

## 14. számú melléklet: Mentőszállítás felvevő munkaköri leírása

**Munkaköri leírás**

**Mentőszállítás felvevő**

**I. Általános adatok:**

**Név: Törzsszám:**

**Szervezeti egység megnevezése:** OMSZ Regionális Mentőszervezet, mentőállomás

**Munkakör megnevezése**: szolgálatvezető

**Feladatkör megnevezése:** mentőszállítás felvevő

**Munkáltatói jogkör gyakorlója**: Főigazgató

**Munkahelyi vezetője**: Regionális orvosigazgató

**Közvetlen felettese**: az irányító csoport vezetője

**Szolgálati felettese:** mentésvezető

**Helyettesítése:** a mentésvezető által kijelölt személy

**Munkakör célja:** a mentőszállítási feladatok rögzítése

 **II. Feladatköre**

* Kezeli a mentőszállítás megrendelésével és az őrzött szállítással kapcsolatos hívásokat, azokat adatlapon rögzíti kézírással, vagy elektronikusan
* Átadja a feladatot a mentésirányítónak
* Bejelentések felvételekor betartja a szakmai, adatvédelmi és etikai szabályokat

**III. Munkakapcsolat, munkahelyi környezet:**

* A mentésirányításban, a mentésvezető utasításait követve végzi munkáját.
* A mentésvezető utasítása szerint, átmenetileg egyéb feladatkört is elláthat.

**IV. Felelőssége**

* Felelős a munkaköri feladatainak szakszerű elvégzéséért
* Munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint végzi
* Munkája során köteles megóvni az OMSZ-által, munkájához biztosított eszközök és felszerelések épségét, felelős azok rendeltetésszerű használatáért

**V. A munkakör képesítési, ill. végzettségi követelményei, gyakorlat, kompetenciák:**

* magyar nyelv kifogástalan ismerete
* mentőápoló vagy egészségügyi középszintű végzettség
* mentőápoló esetében 3 év kivonulói és/vagy szolgálatvezetői gyakorlat

**Záradék:**

A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

……………………………….

munkáltatói jogkör gyakorlója

A munkaköri leírás egy példányát ......év ............... hó .... napján átvettem, az abban foglaltakat tudomásul veszem, betartásáért felelősséget vállalok.

………………………………..

közalkalmazott aláírása

##

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

……………………………….

munkáltatói jogkör gyakorlója

A munkaköri leírás egy példányát ......év ............... hó .... napján átvettem, az abban foglaltakat tudomásul veszem, betartásáért felelősséget vállalok.

………………………………..

 közalkalmazott aláírása

## 15. számú melléklet: Betegszállítás irányító munkaköri leírása

**Munkaköri leírás**

**Betegszállítás irányító**

**I. Általános adatok:**

**Név: Törzsszám:**

**Szervezeti egység megnevezése:** OMSZ Regionális Mentőszervezet, mentőállomás

**Munkakör megnevezése**: szolgálatvezető

**Feladatkör megnevezése:** betegszállítás irányító

**Munkáltatói jogkör gyakorlója**: Főigazgató

**Munkahelyi vezetője**: Regionális orvosigazgató

**Közvetlen felettese**: az irányító csoport vezetője

**Szolgálati felettese:** mentésvezető

**Helyettesítése:** a mentésvezető által kijelölt személy

**Munkakör célja:** A hatáskörébe tartozó terület betegszállítás-szervezése

 **II. Feladatköre**

* Felügyeli, ellenőrzi és megszervezi a betegszállítás tevékenységét
* Meghatározza a betegszállítási feladatok végrehajtásának sorrendjét
* Szakmai segítséget nyújt a betegszállítást felvevőknek, betegszállítást rendelőknek
* Nyilvántartja a konszignációs feladatokat
* Kezeli és átadja a hatókörön kívüli feladatokat
* Minden kiemelkedő eseményt, szolgálati anomáliát rögzíti az irányító csoport naplóban

**III. Munkakapcsolat, munkahelyi környezet:**

* Az irányítócsoportban, a mentésvezető utasításait követve végzi munkáját.
* A mentésvezető utasítása szerint, átmenetileg egyéb feladatkört is elláthat

**IV. Felelőssége**

* Felelős a hatáskörébe tartozó földrajzi terület és kapacitások betegszállítás –irányítás szakmai és operatív működésében
* Felelős a szolgálati idejében beosztott munkatársak szakmai munkájáért és a szakma szabályainak betartásáért
* Felelős a munkaköri feladatainak szakszerű elvégzéséért
* Munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint végzi
* Munkája során köteles megóvni az OMSZ-által, munkájához biztosított eszközök és felszerelések épségét, felelős azok rendeltetésszerű használatáért

**V. A munkakör képesítési, ill. végzettségi követelményei, gyakorlat, kompetenciák:**

1. középfokú képesítés, érettségi bizonyítvány
2. mentőápolói képzettség és 3 év kivonulói és/vagy szolgálatvezetői gyakorlat
3. büntetlen előélet
4. magyar nyelv kifogástalan ismerete
5. számítógépes ismeret
6. egészségügyi alkalmasság
7. sikeres pályázat

**Záradék:** A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

……………………………….

munkáltatói jogkör gyakorlója

A munkaköri leírás egy példányát ......év ............... hó .... napján átvettem, az abban foglaltakat tudomásul veszem, betartásáért felelősséget vállalok.

………………………………..

 közalkalmazott aláírása

## 16. számú melléklet: Betegszállítás felvevő munkaköri leírása

**Munkaköri leírás**

**Betegszállítás felvevő**

**I. Általános adatok:**

**Név: Törzsszám:**

**Szervezeti egység megnevezése:** OMSZ Regionális Mentőszervezet, mentőállomás

**Munkakör megnevezése**: szolgálatvezető

**Feladatkör megnevezése:** betegszállítás felvevő

**Munkáltatói jogkör gyakorlója**: Főigazgató

**Munkahelyi vezetője**: Regionális orvosigazgató

**Közvetlen felettese**: az irányító csoport vezetője

**Szolgálati felettese:** mentésvezető

**Helyettesítése:** a mentésvezető által kijelölt személy

**Munkakör célja:** a mentőszállítási feladatok rögzítése

**II. Feladatköre**

* Kezeli a hívásokat, azokat adatlapon rögzíti kézírással, vagy elektronikusan
* Átadja a feladatot a betegszállítás irányítónak
* Bejelentések felvételekor betartja a szakmai, adatvédelmi és etikai szabályokat

**III. Munkakapcsolat, munkahelyi környezet:**

* Az Irányító Csoportban, a betegszállítás irányító utasításait követve végzi munkáját.
* A mentésvezető utasítása szerint, átmenetileg egyéb feladatkört is elláthat

**IV. Felelőssége**

* Felelős a munkaköri feladatainak szakszerű elvégzéséért,
* Munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint végzi
* Munkája során köteles megóvni az OMSZ-által, munkájához biztosított eszközök és felszerelések épségét, felelős azok rendeltetésszerű használatáért

**V. A munkakör képesítési, ill. végzettségi követelményei, gyakorlat, kompetenciák:**

1. középfokú képesítés, érettségi bizonyítvány
2. büntetlen előélet
3. egészségügyi alkalmasság
4. magyar nyelv kifogástalan ismerete
5. számítógépes ismeret
6. sikeres pályázat

**Záradék:** A közalkalmazott jelen munkaköri leírásban szereplő feladatokon túlmenően közvetlen felettese ill. a munkáltatói jogkört gyakorló személy utasítása alapján a munkakör jellegéből adódó további feladatok elvégzésére is kötelezhető.

A közalkalmazott a munkaköri leírásban szereplő feladatait a mindenkor hatályos jogszabályi rendelkezések, valamint a munkakörét érintő szakmai előírások betartásával köteles végezni.

Jelen munkaköri leírás a kinevezés elválaszthatatlan mellékletét képezi.

Kelt: Budapest, 20.. év ………………….. hó ………. nap

……………………………….

munkáltatói jogkör gyakorlója

A munkaköri leírás egy példányát ......év ............... hó .... napján átvettem, az abban foglaltakat tudomásul veszem, betartásáért felelősséget vállalok. ………………………………..

………………………………..

 közalkalmazott aláírása

## 17. számú melléklet: Nyilatkozat a Mentésirányítás Tevékenység Szabályzatának elfogadásáról

Alulírott………… nyilatkozom, hogy az Országos Mentőszolgálat Minőségügyi Kézikönyv Mentésirányítás Tevékenység Szabályzat tartalmát elolvastam, az abban foglaltakat tudomásul vettem, munkám során az abban foglaltak maradéktalan betartása mellett járok el.

Kelt.:Budapest,

…………………………………………………….